CELEX: 62020TN0252
Language: et
Date: 2020-04-23 00:00:00
Title: Kohtuasi T-252/20: 23. aprillil 2020 esitatud hagi – JU jt versus nõukogu

29.6.2020   
            
            
               ET
            
            
               Euroopa Liidu Teataja
            
            
               C 215/56
            
         
      23. aprillil 2020 esitatud hagi – JU jt versus nõukogu
      (Kohtuasi T-252/20)
      (2020/C 215/64)
      Kohtumenetluse keel: inglise
      
         Pooled
      
      
         Hagejad: JU, JV, JW, JY, JZ, KA, KB (esindajad: barrister P. Tridimas, solicitor A. von Westernhagen ja solicitor D. Harrison)
      
         Kostja: Euroopa Liidu Nõukogu
      
         Nõuded
      
      Hagejad paluvad Üldkohtul:
      
                  —
               
               
                  tühistada nõukogu 30. jaanuari 2020. aasta otsus (EL) 2020/135 Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu sõlmimise kohta (1) osas, milles neilt võetakse ilma nende nõusolekuta ja kohast menetlust järgimata nende liidu kodaniku staatus ja sellest tulenevad õigused;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagejad väidavad, et võttes neilt liidu kodaniku staatuse ja sellest tulenevad põhiõigused, rikkus nõukogu ELTL artikleid 20, 23 ja 50, harta artikleid 39, 40, 45 ja 46 ning samuti artikleid 7 ja 19 ja proportsionaalsuse, võrdse kohtlemise ning õiguspärase ootuse põhimõtteid.
      Seega väidavad hagejad, et liidu kodakondsus on Euroopa Liidu kodanike põhistaatus. Sellisena on see oma olemuselt isiklik ja kui see on kord antud, ei kao see Ühendkuningriigi väljaastumisel automaatselt ära. Hagejad väidavad, et mitte kelleltki ei tohi liidu kodakondsust ja sellest tulenevaid õigusi meelevaldselt ära võtta.
      
         (1)  Nõukogu 30. jaanuari 2020. aasta otsus (EL) 2020/135 Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu sõlmimise kohta (ELT 2020, L 29, lk 1).